CELEX: 32014R0637
Language: sk
Date: 2014-06-13 00:00:00
Title: Vykonávacie nariadenie Komisie (EÚ) č. 637/2014 z  13. júna 2014 , ktorým sa mení nariadenie (ES) č. 1979/2006, pokiaľ ide o colnú kvótu na dovoz konzervovaných húb s pôvodom v Číne

14.6.2014   
            
            
               SK
            
            
               Úradný vestník Európskej únie
            
            
               L 175/20
            
         VYKONÁVACIE NARIADENIE KOMISIE (EÚ) č. 637/2014
   z 13. júna 2014,
   ktorým sa mení nariadenie (ES) č. 1979/2006, pokiaľ ide o colnú kvótu na dovoz konzervovaných húb s pôvodom v Číne
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 187 písm. a),
   keďže:
   
               (1)
            
            
               Nariadením Komisie (ES) č. 1979/2006 (2) sa otvárajú tarifné kvóty na konzervované huby dovezené z tretích krajín a stanovuje sa ich správa.
            
         
               (2)
            
            
               Podľa dohody vo forme výmeny listov medzi Európskou úniou a Čínskou ľudovou republikou v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii (3), ktorá bola schválená rozhodnutím Rady 2014/116/EÚ (4), sa množstvo pridelené Čínskej ľudovej republike v rámci colnej kvóty EÚ na konzervované huby rodu Agaricus, ktoré patria pod číselné znaky KN 0711 51 00, 2003 10 20 a 2003 10 30, zvyšuje o 800 ton (čistá hmotnosť pevnej zložky po odkvapkaní).
            
         
               (3)
            
            
               Zvýšenie colnej kvóty by sa malo zohľadniť v prílohe I k nariadeniu (ES) č. 1979/2006.
            
         
               (4)
            
            
               Nariadenie (ES) č. 1979/2006 by sa preto malo zodpovedajúcim spôsobom zmeniť,
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Zmena nariadenia (ES) č. 1979/2006
   Príloha I k nariadeniu (ES) č. 1979/2006 sa nahrádza textom v prílohe k tomuto nariadeniu.
   Článok 2
   Nadobudnutie účinnosti
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. júla 2014.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. júna 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 347, 20.12.2013, s. 671.
   
      (2)  Nariadenie Komisie (ES) č. 1979/2006 z 22. decembra 2006, ktorým sa otvárajú tarifné kvóty a ustanovuje sa ich správa na konzervované huby (Ú. v. EÚ L 368, 23.12.2006, s. 91).
   
      (3)  Ú. v. EÚ L 64, 4.3.2014, s. 2.
   
      (4)  Rozhodnutie Rady 2014/116/EÚ z 28. januára 2014 o uzavretí Dohody vo forme výmeny listov medzi Európskou úniou a Čínskou ľudovou republikou v zmysle článku XXIV ods. 6 a článku XXVIII Všeobecnej dohody o clách a obchode (GATT) z roku 1994, ktorá sa týka zmeny úľav v zoznamoch záväzkov Bulharskej republiky a Rumunska v rámci ich pristúpenia k Európskej únii (Ú. v. EÚ L 64, 4.3.2014, s. 1).
   
      PRÍLOHA
      
         
            „PRÍLOHA I
            
               Objem, poradové čísla a obdobie uplatňovania colných kvót podľa článku 1 ods. 1 v tonách (čistá hmotnosť pevnej zložky po odkvapkaní)
            
            
                        Krajina pôvodu
                     
                     
                        Poradové čísla
                     
                     
                        Od 1. januára do 31. decembra každého roku
                     
                  
                        Čína
                     
                     
                        Tradiční dovozcovia: 09.4157
                     
                     
                        29 750
                     
                  
                         
                     
                     
                        Noví dovozcovia: 09.4193
                     
                  
                        Ostatné tretie krajiny
                     
                     
                        Tradiční dovozcovia: 09.4158
                     
                     
                        5 030“
                     
                  
                        Noví dovozcovia: 09.4194